Publication: Magyar Közlöny
Issue: MK-2002-141 (Year: 2002, Number: 141)
Era: 1990-2004
Section: 1995. évi CXVII. törvény módosítása
Paragraph Index: 101

13. § Az Szja tv. 46. §-ának (5) bekezdése helyébe a következõ rendelkezés lép: „(5) A kifizetõ — az (1) bekezdésben foglaltaktól eltérõen — a jövedelemre az adótábla szerint várható számított, a jövedelem alapján megállapított nyugdíjjárulék és magánnyugdíj-pénztári tagdíj engedményével csökkentett adót vonja le adóelõlegként, ha a magánszemély legkésõbb a kifizetés (a juttatás) idõpontjában nyilatkozik, hogy az adóévben az összevont adóalapot képezõ jövedelme várhatóan nem éri el az adótábla legmagasabb kulcsú sávjának kezdõ összegét. A magánszemély e nyilatkozatát követõen a kifizetõ az adóév elejétõl kezdõdõen összesíti a magánszemély számára az adóévben általa kifizetett (juttatott), az összevont adóalapba tartozó jövedelmeket; ilyenkor a kifizetett (juttatott) jövedelem utáni adóelõleg az összesített jövedelemre az adótábla szerint várható számított adó, csökkentve a kifizetett (juttatott) jövedelem alapján megállapított nyugdíjjárulék és magánnyugdíjpénztári tagdíj engedményével, valamint az összesített jövedelmekbõl korábban levont adóelõlegekkel (göngyölítéses módszer).”

Source: https://magyarkozlony.hu/hivatalos-lapok/f2aeb4ea60bf358f67cb51b3cefaa37f0d988427/dokumentumok/e1743b9f247b925334b6c7a6befb512fadaf3bb4/letoltes